**PLANO TIKSLAS, UŽDAVINIAI, KORUPCIJOS RIZIKOS MAŽINIMO PRIEMONĖS, VYKDYTOJAI, LAUKIAMI REZULTATAI, VERTINIMO KRITERIJAI**

**ATASKAITA UŽ 2023 METUS**

|  |  |  |  |  |  |
| --- | --- | --- | --- | --- | --- |
| **1. UŽDAVINYS**  **Didinti įstaigų veiklos viešumą ir atskaitingumą visuomenei** | | | | | |
| ***Eil. Nr.*** | ***Priemonės*** | ***Vykdytojai*** | ***Įgyvendinimo terminas*** | ***Laukiami rezultatai*** | ***Laukiamas rezultato kriterijus*** |
| 1.3. | Interneto svetainėje ir viešai matomose įstaigų erdvėse (fojė, koridoriuje, kitoje gerai matomoje vietoje) skelbti įstaigos vertybes. | Ministerijai pavaldžios įstaigos, ASPĮ | Kiekvienais metais viešinama aktuali ir atnaujinta informacija | Didesnis visuomenės ir pacientų antikorupcinis sąmoningumas. | Įgyvendinta  Viešai skelbiamos įstaigos vertybės (interneto svetainėje ir 2024 metų sausio 2 d. direktoriaus įsakymu Nr. 4 patvirtintoje ,,VšĮ Rokiškio psichiatrijos ligoninės kokybės politika‘‘, kuri skelbiama įstaigos dokumentų valdymo sistemoje ir prieinama darbuotojams)  https://www.rpl.lt/vertybes/ |
| 1.4. | Organizuoti įstaigoje kasmetinę vadovybės bei darbuotojų diskusiją, tikslu aptarti įstaigos vertybes ir antikorupcinius pokyčius. | Ministerija, Ministerijai pavaldžios įstaigos, ASPĮ | 2023 m. IV ketv., | Didesnis darbuotojų antikorupcinis sąmoningumas. | Įgyvendinta  Įstaigos vadovybės ir darbuotojų suorganizuotų diskusijų skaičius: 1  2023 metų spalio 5 d. |
| 1.5. | Organizuoti ASPĮ ir pacientams atstovaujančių organizacijų diskusiją apie pagarbos, pasitikėjimo, atsakomybės ir smurtinės kultūros (įskaitant verbalinio, psichologinio ir fizinio smurto) netoleravimo ugdymą tarp medikų ir pacientų. | ASPĮ (išskyrus GMP) | 2024 m. IV ketv.  2025 m. IV ketv. | Atviresnė, skaidresnė ir efektyvesnė įstaigos veikla ir pagarbos kultūra skatina didesnį visuomenės pasitikėjimą sveikatos priežiūros sistema ir ugdo pagarbą medicinos personalui, o tai mažina siekį už suteiktas asmens sveikatos priežiūros paslaugas neoficialiai susimokėti ar atsidėkoti. | Įgyvendinta iš dalies  Organizuoti diskusijas planuojama 2024 metų I pusmetyje.  2023 metais 96 % darbuotojų dalyvavo psichologinio smurto prevencijos mokymuose. Darbuotojai įgijo žinių dėl smurtinės kultūros netoleravimo tiek tarp personalo, tiek santykiuose su pacientais.  Diskusijų tarp ASPĮ medicinos personalo ir pacientus atstovaujančių organizacijų apie pagarbos, pasitikėjimo ir atsakomybės ugdymą tarp medikų ir pacientų skaičius: ne mažiau nei viena diskusija per kalendorinius metus. |
| 1.6. | Vykdyti pacientų arba asmenų, kuriems teikiamos viešosios paslaugos ar vykdoma ūkio subjektų priežiūra ir kontrolė, apklausas, siekiant įvertinti pacientų / klientų pasitenkinimo teikiamomis paslaugomis lygį, integruojant klausimus apie korupciją, o apibendrintus apklausų rezultatus viešinti įstaigos interneto svetainėje. | Ministerijai pavaldžios įstaigos, ASPĮ (išskyrus GMP) | 2024 m. I ketv. už 2023 m., | Tobulinama ASPĮ ir įstaigų veikla, atsižvelgiant į pacientų, klientų, kuriems teikiamos viešosios paslaugos, ar tikrintų įstaigų ir įmonių patirtį bei siūlymus. | Įgyvendinta  Atliktų apklausų, kurių apibendrinti rezultatai paskelbti įstaigos interneto svetainėje, skaičius: ne mažiau nei viena apklausa per kalendorinius metus.  Buvo vykdyta viena apklausa, duomenys įkelti į interneto svetainę https://www.rpl.lt/pacientams/ |
| 1.7. | Didinant pacientų antikorupcinį raštingumą, parengti pacientams atmintines, padėsiančias jiems pasiruošti vizitui pas gydytoją, ir jas viešinti įstaigos interneto svetainėje ir įstaigoje viešai matomose vietose bei dalyti apsilankymo įstaigoje metu. | ASPĮ  (išskyrus GMP) | 2023 m. IV ketv. | Kokybiškas pacientų aptarnavimas yra kokybiškai veikiančios įstaigos požymis. Tinkamas paciento pasiruošimas vizitui pas gydytoją mažins smulkiąją korupciją. | Įgyvendinta iš dalies  Parengtos atmintinės pacientams:  1. viešinamos įstaigos interneto svetainėje ir įstaigoje viešai matomose vietose;  https://www.rpl.lt/pacientams/  2. paciento atmintinių parsisiuntimų arba peržiūrų, nuo per kalendoriniais metais suteiktų asmens sveikatos priežiūros paslaugų pacientams bendro skaičiaus procentinė dalis: 0 (į interneto svetainę nebuvo įkelta, nuo 2024 m. viešinamos interneto svetainėje);  3. Išdalytų atmintinių nuo per kalendoriniais metais suteiktų asmens sveikatos priežiūros paslaugų pacientams bendro skaičiaus procentinė dalis: 2023 m. – 10 proc. |
| 1.13. | Skelbti informaciją apie pacientų teises ir pareigas įstaigos interneto svetainėje. | Ministerija, ASPĮ, Ministerijai pavaldžios įstaigos | 2023 m. | Pacientų, žinančių savo teises, skaičiaus didėjimas mažina smulkiąją korupciją įstaigoje. | Įgyvendinta  Įstaigų interneto svetainėje skelbiama informacija apie pacientų teises ir pareigas.  https://www.rpl.lt/pacientams/ |
| 1.14. | Vykdyti registraciją ambulatorinėms asmens sveikatos priežiūros paslaugoms gauti per Išankstinę pacientų registracijos informacinę sistemą (toliau – IPR IS) visa apimtimi. | ASPĮ (išskyrus GMP), VLK, Ministerija | 2023 m. IV ketv., | Išankstinės pacientų registracijos (IPR) informacinės sistemos duomenys leis stebėti eilių dinamiką ir identifikuoti problemas, taip pat stebėti taikomų poveikio priemonių efektyvumą ir mažinti esminius korupcijos rizikos veiksnius paslaugų prieinamumo srityje. | Neįgyvendinta  Įstaigai nėra aktualu. |
| **3. UŽDAVINYS**  **Tobulinti antikorupcinę aplinką ir valdyti interesų konfliktus** | | | | | |
| 3.1. | Kalendoriniams metams pasibaigus apibendrinti darbuotojų etikos taisyklių taikymo dėl darbuotojų etikos taisyklių pažeidimo, etikos taisyklių nuostatų laikymosi kontrolės, etikos komisijos posėdžiuose priimtų sprendimų rezultatus ir tai paviešinti įstaigos interneto svetainėje. | Ministerija, Ministerijai pavaldžios įstaigos, ASPĮ | 2023 m. I ketv. | Atviresnė įstaigos veikla didins visuomenės pasitikėjimą sveikatos priežiūros įstaigomis ir pačia sveikatos priežiūros sistema. | Įgyvendinta  Iki einamųjų metų I ketvirčio pabaigos įstaigos interneto svetainėje paviešinta nuasmeninta įstaigoje veikiančios etikos komisijos praėjusių kalendorinių metų darbo ataskaita.  Už 2023 metus interneto svetainėje ataskaita paviešinta. https://www.rpl.lt/naujienos/medicinos-etikos-komisijos-2023-m-veiklos-ataskaita/ |
| 3.2. | Siekiant šalinti teisinio reguliavimo trūkumus, stiprinti darbuotojų antikorupcinį sąmoningumą, nustatyti papildomas kontrolės priemones valdant interesų konfliktus, įstaigose užtikrinti Lietuvos Respublikos viešųjų ir privačių interesų derinimo įstatymo (toliau – Įstatymas) laikymosi kontrolę ir priežiūrą, vadovaujantis Įstatymo ir Vyriausiosios tarnybinės etikos komisijos (toliau – VTEK) rekomendacijų dėl Lietuvos Respublikos viešųjų ir privačių interesų derinimo įstatymo laikymosi kontrolės ir priežiūros, patvirtintų 2021 m. lapkričio 24 d. VTEK sprendimu Nr.  KS-332 „Dėl rekomendacijų dėl Lietuvos Respublikos viešųjų ir privačių interesų derinimo įstatymo laikymosi kontrolės ir priežiūros patvirtinimo“, (toliau – Rekomendacijos) nuostatomis, apie atliktus veiksmus, informuojant įstaigos vadovą. | Ministerija, Ministerijai pavaldžios įstaigos, ASPĮ | 2023 m. IV | Sudarytos sąlygos atskleisti deklaruojančių asmenų privačius interesus, užtikrinti, kad priimant sprendimus pirmenybė būtų teikiama viešiesiems interesams, ir užkirsti kelią kilti interesų konfliktams bei plisti korupcijai. | Įgyvendinta  Pagal poreikį atnaujinti ir įstaigos vadovo įsakymu patvirtinti įstaigos vidiniai teisės aktai, reglamentuojantys viešųjų ir privačių interesų kontrolę, o įstaigos vadovui pateiktų raštiškų ataskaitų skaičius per kalendorinius metus – nemažiau kaip dvi.  2023 metais nebuvo fiksuota interesų konfliktų ar korupcijos apraiškų |
| 3.7. | Periodiškai organizuoti mokymus darbuotojams, padedant formuoti korupcijai atsparią aplinką ir siekiant stiprinti darbuotojų antikorupcines kompetencijas. Mokymai turi apimti ne tik teorinių dalykų (teisės aktų) aptarimą, bet ir praktinių pavyzdžių pateikimą, pvz., teismo sprendimų, žiniasklaidoje paviešintų korupcijos atvejų aptarimą ir kt. Taip pat turi būti pateikiami aiškūs pavyzdžiai, kokiais veiksmais ir kokiose srityse gali pasireikšti korupcija įstaigoje. Aiškiai darbuotojus informuoti apie veiksmų planą, susidūrus su galimai korupcinio pobūdžio veika darbo vietoje ar už jos ribų, kai tokia veika yra susijusi su darbuotojo užimamomis pareigomis ar jo vykdomomis funkcijomis (t. y. kaip reaguoti, kam konkrečiai pranešti, kaip pranešti ir kitais aktualiais klausimais). | Ministerija, Ministerijai pavaldžios įstaigos, ASPĮ | 2023 m. | Didesnis darbuotojų sąmoningumas korupcijos prevencijos klausimais. | Įgyvendinta  Didesnis darbuotojų sąmoningumas korupcijos prevencijos klausimais:  mokymų korupcijos prevencijos klausimais, kuriuose dalyvavo darbuotojai, atsakingi už korupcijos prevenciją, skaičius: 2023 m. –2 vnt., ir  mokymus (bent 2 skirtingomis antikorupcijos temomis) išklausiusių darbuotojų dalis procentais: 2023 m. – 12 proc. darbuotojų skaičius (vietiniai mokymai): 2023 m. nuolat rengiama ir atnaujinama dalijamoji medžiaga korupcijos prevencijos klausimais ir elektroniniu paštu išplatinta 54 proc. darbuotojų. |
| **4. UŽDAVINYS**  **Gerinti administracinių ir viešųjų paslaugų kokybę, didinti sprendimų ir procedūrų skaidrumą** | | | | | |
| 4.1. | Viešosioms ASPĮ, sudariusioms sutartis su TLK dėl paslaugų teikimo ir jų apmokėjimo PSDF biudžeto lėšomis, pildyti informaciją apie pacientams suteiktas mokamas paslaugas statistinėse formose Nr. 066/a-LK „Stacionare gydomo asmens statistinė kortelė“ ir 025/a-LK „Asmens ambulatorinio gydymo statistinė kortelė“, o VLK vykdyti duomenų apie pacientams suteiktas mokamas paslaugas, pildomų formose Nr. 066/a-LK „Stacionare gydomo asmens statistinė kortelė“ ir 025/a-LK „Asmens ambulatorinio gydymo statistinė kortelė“ bei finansinėse veiklos ataskaitose nurodomų gautų pinigų sumas, už pacientams suteiktas mokamas paslaugas, stebėseną. | ASPĮ (išskyrus GMP), VLK | 2023 IV ketv. (už 2022 m. );  2024 IV ketv.  (už 2023 m.); 2025 IV ketv. (už 2024 m. I pusm.) | 2025 m. viešųjų ASPĮ į „Sveidrą“ įvestų duomenų sumų (Eur), už kurias pacientams buvo suteikta mokamų paslaugų, vidurkis – ne mažiau nei 85 proc. analogiškų sumų, nurodytų viešųjų ASPĮ finansinėse veiklos ataskaitose, vidurkio. | Neįgyvendinta, nes įstaiga mokamų asmens sveikatos priežiūros paslaugų pacientams neteikia  Viešųjų ASPĮ, sudariusių sutartis su teritorine ligonių kasa (toliau – TLK) dėl paslaugų teikimo ir jų apmokėjimo PSDF biudžeto lėšomis, informacijos pildymas statistinėse formose apie pacientams suteiktas mokamas paslaugas ir šių duomenų stebėsena. VLK atliktas 2022, 2023 metų ir 2024 m. I pusmečio duomenų vertinimas ir pateiktas įstaigos vadovui ar jo įgaliotam asmeniui. |
| 4.2. | Taikyti įstaigos paramos gavimo ir teikimo apskaitos ir viešinimo sistemą pagal Ministerijos nustatytą tvarką, patvirtintą sveikatos apsaugos ministro 2022 m. liepos 25 d. įsakymu Nr. V-1270 „Dėl rekomendacijų dėl asmens sveikatos priežiūros įstaigų paramos gavimo ir teikimo apskaitos ir viešinimo sistemos taikymo“. | ASPĮ | 2023 m. IV ketv. (už 2021 m., 2022 m., 2023 m. III ketv.);  2024 m. IV ketv. (už 2022 m., 2023 m., 2024 m. m. III ketv.); 2025 m. IV ketv. (už 2023 m., 2024 m., 2025 m. III ketv.) | ASPĮ išsamiai atskleidžiama visa informacija, susijusi su gaunama ir teikiama parama, ir skaidresnis šios veiklos vykdymas. | Įgyvendinta  https://www.rpl.lt/parama/  Taikoma įstaigos paramos gavimo ir teikimo apskaitos ir viešinimo sistema, kurios nustatytos formos viešinamos įstaigos interneto svetainėje ir atliekama nurodytose užpildytose formose pateiktos informacijos analizė, o išvada bei siūlymai ne rečiau kaip kartą per pusmetį pateikti įstaigos vadovui ar jo įgaliotam asmeniui dėl sistemos tobulinimo, korupcijos prevencijos ir veiklos skaidrumo didinimo. |
| 4.3. | Užtikrinti Lietuvos Respublikos sveikatos apsaugos ministro 2008 m. birželio 28 d. įsakymo Nr. V-363 „Dėl Siuntimų asmens sveikatos priežiūros paslaugoms gauti išdavimo, įforminimo ir atsakymų pateikimo tvarkos aprašo patvirtinimo“ 14 punkto nuostatos, kad siunčiantis specialistas pacientui rekomenduotų bent 3 gydymo įstaigas, kuriose teikiamos atitinkamos asmens sveikatos priežiūros paslaugos, laikymąsi, taip sudarant sąlygas greičiau gauti jam reikalingas paslaugas. | ASPĮ (išskyrus GMP) | 2024 m. IV ketv.,  2025 m. IV ketv. | Sudarytos sąlygos pacientams greičiau gauti paslaugas, informuojant pacientą apie teisę rinktis. | Neįgyvendinta, įstaigai tai nėra aktualu, neteikiamos ambulatorinės asmens sveikatos paslaugos  Specialistų, kurie siunčiant pacientą sveikatos priežiūros paslaugoms gauti, rekomenduotų tris gydymo įstaigas, kuriose pacientas greičiau galėtų gauti jam reikalingas paslaugas, skaičius: 2024 m. – 100 proc., 2025 m. – 100 proc.  ***Kriterijaus rezultato įgyvendinimas nustatomas pagal kasmetinius pacientų apklausos rezultatus.*** |
| 4.7. | Vykdyti pirkimų stebėseną pagal tarptautinių ir supaprastintų viešųjų pirkimų rodiklius, skelbiamus VPT švieslentėje adresu https://vpt.lrv.lt/lt/statistika-ir-analize/pirkimu-vykdytoju-zemelapis-svieslente-1, ir atlikti viešinamos informacijos analizę, o išvadas ir esant poreikiui siūlymus dėl pirkimų stebėsenos rodiklių tobulinimo, korupcijos prevencijos veiklos skaidrumo didinimo pateikti įstaigos vadovui ar jo įgaliotam asmeniui ne rečiau nei du kartus metuose. | Ministerija, Ministerijai pavaldžios įstaigos, ASPĮ | 2023 m. IV ketv.;  2024 m. IV ketv.;  2025 m. IV ketv. | Skaidresni, efektyviau vykdomi viešieji pirkimai, užtikrinant viešųjų pirkimų tikslą – racionaliai naudoti skirtas lėšas. | Įgyvendinta  Įstaigos vadovui ar jo įgaliotam asmeniui pateiktų išvadų apie atliktos viešųjų pirkimų stebėsenos pagal tarptautinių ir supaprastintų viešųjų pirkimų rodiklius analizės rezultatus ir siūlymus skaičius: 2023 m. – 1 vnt.  https://www.rpl.lt/viesieji-pirkimai/ |